
ΔΕΛΤΙΟ ΤΥΠΟΥ

Εκδήλωση πυρκαγιάς σε Τ/Χ σκάφος και βύθιση στη Νεάπολη Βοιών–Παροχή συνδρομής σε λουόμενους στην Παλαιοκαστρίτσα Κέρκυρας–Αποβίβαση τραυματία επιβάτη Ε/Π-Τ/Ρ σκάφους στην Πάτμο – Παροχή συνδρομής σε χειριστές κανό στη Σητεία–Αποβίβαση ασθενούς επιβάτη Κ/Ζ στη Ρόδο 

	Τις απογευματινές ώρες χθες, ενημερώθηκε η Λιμενική Αρχή της Νεάπολης Βοιών από τον Πλοίαρχο ενός Ε/Γ-Ο/Γ πλοίου για περιστατικό εκδήλωσης πυρκαγιάς σε ταχύπλοο (Τ/Χ) σκάφος, ελληνικής σημαίας, το οποίο βρισκόταν στα θαλάσσια περιοχή «ΑΣΠΡΟΥΔΙΑ» Λακωνίας του Δήμου Μονεμβασιάς. Στο σημείο έσπευσαν στελέχη Λ.Σ.-ΕΛ.ΑΚΤ. από ξηράς, όπου διαπίστωσαν την εκδήλωση πυρκαγιάς στο προαναφερθέν σκάφος, ενώ εντοπίστηκε ο 62χρονος ιδιοκτήτης και μοναδικός επιβαίνων του Τ/Χ, ο οποίος είχε προσεγγίσει κολυμπώντας την ακτή δηλώνοντας καλά στην υγεία του. Πραγματοποιήθηκαν προσπάθειες κατάσβεσης της πυρκαγιάς από τους επιβαίνοντες του επαγγελματικού μεταφοράς επιβατών-σωστικού σκάφους «ΝΤΙΝΟΣ» Τ.Π.346Α που είχε μεταβεί στο σημείο προς παροχή συνδρομής, το Τ/Χ όμως βυθίστηκε. Από το συμβάν δεν αναφέρθηκε τραυματισμός και δεν παρατηρήθηκε θαλάσσια ρύπανση, ενώ ενημερώθηκε ο ιδιοκτήτης για την ανέλκυσή του. Προανάκριση διενεργείται από το Λιμεναρχείο Νεάπολης Βοιών. 
	
*****

Τις απογευματινές ώρες χθες, ενημερώθηκε η Λιμενική Αρχή της Παλαιοκαστρίτσαςγια την ύπαρξη αλλοδαπού (υπήκοος Γερμανίας) σε δυσχερή θέση στη θαλάσσια περιοχή «ΓΥΑΛΙ» Γιανναδών Κέρκυρας. Στην περιοχή έσπευσε το επαγγελματικό σκάφος «ΜΑΡΙΜΠΛΟΥ» Τ.Κ. 1843 με επιβαίνοντα στέλεχος Λ.Σ.-ΕΛ.ΑΚΤ., με την συνδρομή του οποίου ο 45χρονος λουόμενος μεταφέρθηκε στο λιμάνι «ΑΛΥΠΑ» Παλαιοκαστρίτσας. Ακολούθως, διακομίσθηκε με ασθενοφόρο όχημα του ΕΚΑΒ στο Γενικό Νοσοκομείο Κέρκυρας «ΑΓΙΑ ΕΙΡΗΝΗ» για την παροχή ιατρικής περίθαλψης. 
Επίσης, τις απογευματινές ώρες χθες, ενημερώθηκε η Λιμενική Αρχή της Παλαιοκαστρίτσας για την ύπαρξη αλλοδαπής (υπήκοος Ιταλίας ) σε δυσχερή θέση στη θαλάσσια περιοχή «ΠΟΡΤΟ ΤΙΜΟΝΙ» Αφιώνα Κέρκυρας. Στην περιοχή έσπευσε το επαγγελματικό σκάφος «ΔΕΛΦΙΝΙ» Σ.Κ. 1887 με επιβαίνοντα στέλεχος Λ.Σ.-ΕΛ.ΑΚΤ., με την συνδρομή του οποίου η 19χρονη λουόμενη μεταφέρθηκε στην παραλία «Αγίου Γεωργίου» Αφιώνα και ακολούθως σε παρακείμενο ιατρείο.

*****

Τις πρωινές ώρες σήμερα, ενημερώθηκε η Λιμενική Αρχή της Πάτμου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. ότι ένας 58χρονος αλλοδαπός επιβάτης (υπήκοος Γερμανίας)επαγγελματικού-τουριστικού (Ε/Π-Τ/Ρ) σκάφους, ελληνικής σημαίας, το οποίο βρισκόταν στη θαλάσσια 9 ν.μ. βόρεια του λιμένα ν. Πάτμου,έχρηζε άμεσης νοσοκομειακής περίθαλψης. Αμέσως, στο σημείο μετέβη ένα Περιπολικό σκάφος Λ.Σ.- ΕΛ.ΑΚΤ. (ΠΛΣ), με τη συνοδεία του οποίου το Ε/Π-Τ/Ρ κατέπλευσε με ασφάλειαστον επιβατικό λιμένα Πάτμου. Ο τραυματίας διακομίστηκε με ασθενοφόρο όχημα του ΕΚΑΒ στο Κέντρο Υγείας Πάτμου, ενώ στη συνέχεια μεταφέρθηκε με ΠΛΣ στο λιμάνι της Λέρου και ακολούθως στο Κρατικό Θεραπευτήριο Λέρου για περαιτέρω ιατρική περίθαλψη.Προανάκριση διενεργείται από το Λιμεναρχείο Πάτμου. 

*****


Τις απογευματινές ώρες χθες, ενημερώθηκε η Λιμενική Αρχή της Σητείας για την ύπαρξη πέντε (05) αλλοδαπών (υπήκοοι Γαλλίας) σε κανό σε δυσχερή θέση επί των νησίδων «ΚΑΒΑΛΟΙ», πλησίον της παραλίας «ΑΡΓΙΛΟΣ» Ξεροκάμπου Σητείας. Αμέσως, για την περιοχή αναχώρησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), το ερασιτεχνικό (Ε/Ρ) σκάφος «ΜΑΝΟΣ» Σ.Σ.179, καθώς και ένα Περιπολικό όχημα Λ.Σ.-ΕΛ.ΑΚΤ. από ξηράς προς παροχή συνδρομής. Τέσσερις εκ των ανωτέρω αλλοδαπών μεταφέρθηκαν με την συνδρομή του Ε/Ρ σκάφους ασφαλώς στην ακτή, ενώ το πέμπτο άτομο, χειριστής του κανό, εξήλθε αυτοδύναμα, συνοδεία του ΠΛΣ. Άπαντες οι αλλοδαποί δήλωσαν ότι ήταν καλά στην υγεία τους και δεν έχρηζαν ιατρικής περίθαλψης. 


*****

Τις βραδινές ώρες χθες, ενημερώθηκε η Λιμενική Αρχή της Ρόδου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., ότι έχρηζε άμεσης νοσοκομειακής περίθαλψης ένας 69χρονος αλλοδαπός επιβάτης (υπήκοος Τυνησίας) ενός κρουαζιερόπλοιου (Κ/Ζ) σημαίας Μάλτας, το οποίο έπλεε στη θαλάσσια περιοχή βορειοδυτικά της ν. Ρόδου. O ασθενής παρελήφθη από ελικόπτερο Super Puma της Πολεμικής Αεροπορίας και μεταφέρθηκε στο Γενικό Νοσοκομείο της Ρόδου, ενώ το Κ/Ζ απέπλευσε προς συνέχιση του δρομολογίου του.

